OpenLLM-France/wikimedia huggingface dataset:
# Estopa 2.0 (àlbum)

Estopa 2.0 és el setè disc del duo català de rumba/rock, Estopa. Es tractava del segon disc produït per ells mateixos, i es considera com una actualització i evolució del grup més de la seva incursió en la xarxa de xarxes, d'aquí el nom 2.0.
En la seva primera setmana a la venda va aconseguir ser el disc número 1 a Espanya amb més de 40.000 discos venuts i tres mesos després es va convertir en doble disc de platí amb més de 80.000 còpies venudes. Es van publicar com senzills els temes «La primavera», «Me quedaré», i «Empanados».

## Posició en llistes

| Llistes (2012) | Millor posició |
| Espanya (PROMUSICAE) | 1 |

## Certificacions

| País | Organisme certificador | Certificació | Vendes certificades | Ref |
| Espanya | PROMUSICAE | 2x Platí | 80.000 | |

## Referències

* ↑ «Que es Estopa 2.0». los40.com. Arxivat de l'original el 2012-02-24. [Consulta: 21 octubre 2011].
* ↑ «Lista de ventas Española». promusicae.es. [Consulta: 30 novembre 2011].
* ↑ «80.000 discos vendidos». www.ideal.es.
* ↑ «Nuevo single "La primavera"». www.estopa.com. Arxivat de l'original el 4 de gener de 2012. [Consulta: 3 desembre 2011].
* ↑ «Nuevo single "Me quedaré"». www.estopa.com. Arxivat de l'original el 10 de febrer de 2012. [Consulta: 21 gener 2012].
* ↑ «PROMUSICAE - Semana 8 - 2012». Productores de Música de España. [Consulta: 5 juny 2021].
* ↑ «Estopa - Estopa 2.0». Productores de Música de España. [Consulta: 5 juny 2021].

## Enllaços externs

* Cançó per cançó del disc
# Rion

Rion fou el nom d'una senyoria feudal francesa de Gascunya centrada a Rion, avui Rion-des-Landes, al vescomtat de Tartàs. Va passar als Albret i després a la corona francesa el 1368.
# Rhagomys rufescens

Rhagomys rufescens és una espècie de mamífer rosegador de la família dels cricètids. És endèmic del sud-est del Brasil (estats de São Paulo, Minas Gerais i Rio de Janeiro). El seu hàbitat natural és la Mata Atlàntica. Està amenaçat per la destrucció i fragmentació del seu medi. Durant un temps es creia que aquesta espècie s'havia extingit, car no se n'havia trobat cap exemplar en més d'un segle.

## Referències

* ↑ Geise, L.; Percequillo, A.; Bergallo, H. Rhagomys rufescens. UICN 2008. Llista Vermella d'espècies amenaçades de la UICN, edició 2008, consultada el 30 abril 2017.
# Rhamdella exsudans

Rhamdella exsudans és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 8,9 cm de llargària total.

## Distribució geogràfica

Es troba a Sud-amèrica: estat de Rio de Janeiro (Brasil).

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, William N.: Genera of Recent Fishes. California Academy of Sciences. San Francisco (Califòrnia, Estats Units). iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jenyns, L. 1840-1842. Fish. A The zoology of the voyage of H. M. S. Beagle, under the command of Captain Fitzroy, R. N., during the years 1832 to 1836. Londres: Smith, Elder, and Co. Issued in 4 parts. Fish, Voyage Beagle: i-xvi + 1-172, Pls. 1-29.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Roca Mala

La Roca Mala és un paratge del terme municipal de Castellcir, a la comarca del Moianès.
És a l'extrem nord-est del terme, a llevant de Santa Coloma Sasserra. Es troba a prop i al sud-oest del Collet de Puig-alt i a l'oest i nord-oest del Serrat de la Cua de Gall, a llevant del Barbot i a l'esquerra del torrent de la Font del Pardal i del torrent del Soler. Forma una petita cinglera envoltada de camps de conreu, en un contrafort occidental del serrat esmentat.
Aquesta roca rep l'apel·lariu de mala a causa de com és de feréstec o emboscat el lloc on es troba. Es tracta d'un terme habitual en català medieval i modern, procedent de l'adjectiu llatí amb el significat de dolent, que se solia aplicar com a despectiu en paratges amb les característiques esmentades. En parla extensament el filòleg Joan Coromines.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res. tecn. X. Coll. Granollers: Editorial Alpina, 1986. ISBN 84-7011-033-0
* ↑ COROMINES, Joan. "Mal- (I)", a Onomasticon Cataloniae, V, L-N. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1996. ISBN 84-7256-844-X
# Roca Mirana

La Roca Mirana és una muntanya de 968,3 metres que es troba dins del terme municipal de Conca de Dalt, molt a prop del límit amb el terme de Salàs de Pallars, a la comarca del Pallars Jussà. És en terres del poble de Rivert. És al capdavall de la carena del Serrat del Gargallar, a migdia de Rivert, a la dreta del barranc del Balç i a l'esquerra del barranc de Rivert. La cinglera de les Balçs és just al nord-oest de la Roca Mirana. Queda al nord de Tresdós i a ponent de la Creueta de Pla.
# Roca Redona (Herba-savina)

La Roca Redona és una prominència de 1.027,3 metres que es troba al municipi de la Conca de Dalt, a la comarca del Pallars Jussà, a l'antic terme d'Hortoneda de la Conca, en l'àmbit de l'antic poble d'Herba-savina. Està situada al sector de l'extrem sud-oriental del terme municipal, a llevant d'Herba-savina i a la dreta del riu de Carreu. És just a llevant de l'extrem meridional del Clot de Carabasser.

## Enllaços externs

* Institut Cartogràfic de Catalunya
# Riu Dease

El riu Dease discorre pel nord-oest de la Colúmbia Britànica, al Canadà, i és un afluent del riu Liard. El riu neix al llac Dease, però són nombrosos els rierols que hi van a parar, sent el més llarg de tots el Little Dease Creek, que neix als peus del Snow Peak, uns 50 quilòmetres a l'oest del llac. El riu recorre 265 quilòmetres, generalment en direcció nord-est, fins a desembocar al riu Liard prop de Lower Post, Columbia Britànica. Grans trams del riu discorren en paral·lel a la Cassiar Highway, cosa que ajuda que sigui una destinació popular entre els practicants piragüisme, caiac i ràfting.
La zona és important per a la història de les Primeres Nacions tahltan i kaska, que continuen vivint al llarg del riu. El primer europeu a recórrer el riu fou John McLeod, un comerciant de pells i explorador de la Companyia de la Badia de Hudson, l'agost de 1831. McLeod va nomenar el riu en record a Peter Warren Dease, aleshores Factor en cap del districte del riu Mackenzie de Companyia de la Badia de Hudson. El 1837 Robert Campbell va establir una base comercial de la Companyia de la Badia de Hudson al llac Dease. La comunitat de Dease Lake té una població d'uns 650 habitants, i és el principal centre de la conca del riu.

## Referències

* ↑ «Dease Lake Community Page». stikine.net. Arxivat de l'original el 26 de setembre 2005. [Consulta: 19 novembre 2014].
# Ricardo González

* Per a altres significats, vegeu «Ricardo González Bango».
Ricardo González “Gonzalito” (1 de març de 1930) és un boxejador retirat argentí de pes gall i pes ploma que va lluitar entre els anys 1940 i 1950. Es va retirar amb un palmarès de 107 victòries (56 K.O.), 10 derrotes i 11 empats. El 1946 va combatre com a amateur. El 1951 va obtenir la medalla d'or als Jocs Panamericans. Un any després, el 1952, va debutar professionalment contra l'argentí Ángel Leyes davant 16.000 espectadors. El 1956 va guanyar el campionat de pes ploma de l'Argentina. Des de 1977 és professor a la Federació Argentina de Boxa. El 2006 va ser elegit Personalitat Destacada de l'Esport per la Ciutat Autònoma de Buenos Aires.

## Referències

* 1 2 Perfil de Ricardo González a BoxRec (anglès)

## Vegeu també

* José María Gatica

## Enllaços externs

* Pàgina web del Parlament de l'Argentina (castellà)
# Ronse

Ronse (en francès Renaix) és un dels municipis amb facilitats lingüístiques de Bèlgica a la província de Flandes Oriental de la regió flamenca.

## Seccions

| # | Nom | Població |
| I (II) | Ronse - Ronse - De Klijpe | |

## Situació

* a. Schorisse (Maarkedal)
* b. Etikhove (Maarkedal)
* c. Nukerke (Maarkedal)
* d. Zulzeke (Kluisbergen)
* e. Kwaremont (Kluisbergen)
* f. Rozenaken (Mont-de-l'Enclus)
* g. Wattripont (Frasnes-lez-Anvaing)
* h. Dergneau (Frasnes-lez-Anvaing)
* i. Saint-Sauveur (Frasnes-lez-Anvaing)
* j. Elzele (Ellezelles)

## Agermanaments

* Jablonec nad Nisou
* Kleef
* Sandwich
* Saint-Valery-sur-Somme
* Masakin

## Personatges il·lustres

* Ovide Decroly

## Galeria d'imatges

* Museu de Folklore
* Parc de l'arbre de Malander
* Església de Sint-Hermes
* Estació de Ronse
# Ronvaux

Ronvaux és un municipi francès situat al departament del Mosa i a la regió del Gran Est. L'any 2007 tenia 86 habitants.

## Demografia
### Població

El 2007 la població de fet de Ronvaux era de 86 persones. Hi havia 32 famílies, de les quals 12 eren unipersonals (8 homes vivint sols i 4 dones vivint soles), 4 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 35 eren l'habitatge principal de la família, 4 eren segones residències i 4 estaven desocupats. 42 eren cases i 1 era un apartament. Dels 35 habitatges principals, 31 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 2 tenien tres cambres, 9 en tenien quatre i 24 en tenien cinc o més. 27 habitatges disposaven pel capbaix d'una plaça de pàrquing. A 15 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ronvaux el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 8 |
| 0 | 70 a 74 | 4 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 8 | 35 a 39 | 8 |
| 8 | 30 a 34 | 4 |
| 8 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 8 |
| 4 | 5 a 9 | 0 |
| 8 | 0 a 4 | 8 |

## Economia

El 2007 la població en edat de treballar era de 42 persones, 33 eren actives i 9 eren inactives. De les 33 persones actives 29 estaven ocupades (17 homes i 12 dones) i 4 estaven aturades (4 dones i 4 dones). De les 9 persones inactives 2 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

L'any 2000 a Ronvaux hi havia 6 explotacions agrícoles que ocupaven un total de 201 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Ronvaux a l'INSEE.
* Évolution et structure de la population Fitxa amb el detall de dades de Ronvaux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Estació de Monistrol de Montserrat

Mapa FGC Línia Llobregat-Anoia :
Funiculars de Montserrat :
Monistrol de Montserrat (abans Monistrol Central) és una estació de les línies R5 i R50 de la Línia Llobregat-Anoia de FGC i del Cremallera de Montserrat que puja fins a Montserrat, situada a l'est del nucli urbà de Monistrol de Montserrat a la comarca del Bages.
Aquesta estació es va inaugurar el 29 d'octubre de 1922 amb l'obertura de la línia de via estreta entre el baixador de la Puda i l'estació de Montserrat-Monistrol (o Monistrol-Enllaç), situada 1,6 km cap a Manresa de Monistrol i on s'enllaçava amb el cremallera. El 22 d'agost de 1924 es va completar la línia fins Manresa, unint tota la xarxa dels Ferrocarrils Catalans de Barcelona a Guardiola de Berguedà. Entre l'estació de Monistrol de Montserrat i la de Monistrol-Enllaç hi havia un traçat de doble via, reconvertit a via única el 1957, quan va tancar l'antic cremallera.
L'11 de juny de 2003 es va inaugurar el nou cremallera de Montserrat que iniciaria el seu recorregut en aquesta estació. Durant l'any anterior es va haver de modificar la platja de vies per encabir una via del nou cremallera, la via 4, i que provocaria el desplaçament de l'aturada dels trens cap al costat Martorell.

## Serveis ferroviaris

| Procedència/Destinació | < | > | Procedència/Destinació |
| Línia Llobregat-Anoia de FGC |||||
| Barcelona - Pl. Espanya | Aeri de Montserrat | Castellbell i el Vilar | Manresa-Baixador |
| Barcelona - Pl. Espanya | Olesa de Montserrat | Sant Vicenç - Castellgalí | Manresa-Baixador |
| Cremallera de Montserrat de FGC |||||
| terminal | terminal | Monistrol Vila | Montserrat-Monestir |

## Edifici

L'edifici, de planta rectangular, de planta i pis, amb teulada de teula a quatre aigües i façanes arrebossades i pintades de color blanc, amb una sanefa amb motius ornamentals ceràmics, és una obra protegida com a bé cultural d'interès local des de l'any 2001.
* L'edifici de l'estació
* R5 destinació Barcelona Plaça Espanya
* R5 destinació Manresa i tren cremallera destinació Montserrat-Monestir

## Referències

* ↑ «com arribar». Montserrat. [Consulta: 24 gener 2020].
* ↑ «Estació de Monistrol de Montserrat» (en català). Trenscat. [Consulta: 24 agost 2023].
* ↑ «Estació de Monistrol Vila». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Vegeu també

* Llista d'estacions de Ferrocarrils de la Generalitat de Catalunya
* Xarxa ferroviària de Catalunya
# Estació de Montcada-Ripollet

Mapa sinòptic línia R3 :
Montcada-Ripollet és una estació de ferrocarril propietat d'adif situada al barri de Mas Rampinyo de Montcada i Reixac, a la comarca del Vallès Occidental. L'estació es troba a la línia Barcelona-Ripoll per on circulen trens de la línia R3 de Rodalies de Catalunya operat per Renfe Operadora.
Aquesta estació de l'antiga línia de Barcelona a Sant Joan de les Abadesses (actualment el tram Ripoll - Sant Joan és una via verda) va entrar en servei l'any 1886 quan es va obrir un nou ramal per evitar pagar un cànon a TBF per utilitzar la línia de Girona, des de Granollers Centre, per arribar a Barcelona. Aquest nou ramal de Sant Martí de Provençals a Llerona finalment només es va construir fins a Montcada on enllaça amb la línia de Manresa.
L'any 2016 va registrar l'entrada de 193.000 passatgers.

## Serveis ferroviaris

Rodalia de Barcelona :
| Procedència/Destinació | < | > | Procedència/Destinació |
| L'Hospitalet de Llobregat | Montcada Bifurcació | Santa Perpètua de Mogoda-La Florida | Granollers-Canovelles La Garriga Vic¹ |
| TramVallès |||||
| Projectat |||||
| Universitat Autònoma | Polígon Ripollet | terminal | terminal |
¹ Els regionals cadenciats direcció Ripoll / Ribes de Freser / Puigcerdà / La Tor de Querol no efectuen parada en aquesta estació.

## Referències

* ↑ «Conegueu la línia R3». Rodalies de Catalunya. Generalitat de Catalunya. Arxivat de l'original el 26 de març 2010. [Consulta: 22 juliol 2010].
* ↑ Alcaide González, Rafael. «El ferrocarril como elemento estructurador de la morfología urbana: El caso de Barcelona 1848-1900». Scripta Nova. Universitat de Barcelona, 01-08-2005. [Consulta: 23 juliol 2010].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Xarxa ferroviària de Catalunya
* Renfe Operadora
# Rovenka

«Rovenka» té aquests significats:

## Crimea

* Róvenka (Crimea), localitat de la República Autònoma de Crimea

## Rússia

* Rovenka (Kursk), localitat de l'óblast de Kursk, a Rússia
# Rovenkí (Bélgorod)

* Per a altres significats, vegeu «Rovenkí».
Rovenkí - Ровеньки (rus) - és un poble (un possiólok) de l'óblast de Bélgorod, a Rússia. El 2021 tenia 10.939 habitants. És la seu administrativa del districte (raion) homònim.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Estel vespertí baixista

Estel vespertí baixista (en anglès: Bearish Evening Star) és un patró d'espelmes japoneses format per tres espelmes que indica un possible canvi de tendència alcista; rep aquesta denominació perquè la segona espelma representaria el planeta venus en fase creixent i apareix al vespre (l'estel vespertí), abans de l'arribada de la foscor. És un fort senyal de canvi de tendència alcista que es forma al capdamunt de la tendència.

## Criteri de reconeixement

* La tendència prèvia és alcista.
* Es forma una primera espelma blanca
* S'obre amb un fort gap a l'alça (per damunt de l'ombra superior de l'espelma blanca)
* Es forma una petita espelma (blanca o negra) que no omple el fort gap alcista
* Finalment es forma una gran espelma negra que omple el gap i tanca enmig, o per sota, de l'espelma blanca

## Explicació

En un context de tendència alcista l'obertura amb un fort gap sembla confirmar la força de la tendència però la petita espelma (blanca o negre) sembla indicar una pèrdua de força relativa dels bulls, més encara si aquesta és negra. La darrera espelma negra és una evidència que els bulls ja no controlen el mercat i els bears tenen prou força com per omplir el gap i tancar per sota.

## Factors importants

Aquest patró serà més significatiu si es forma en una zona de resistència. A vegades la força dels bears és prou com per obrir el tercer dia amb gap a la baixa. El color de la segona espelma no és important. A vegades pot haver-hi més d'una espelma. Tot i ser un fort senyal de canvi de tendència es recomana la confirmació l'endemà en forma d'un nou gap baixita, un trencament de tendència si no ho ha fet ja, o una nova espelma negra amb tancament inferior. Per contra, si la cotització ultrapassa els límits de la segona espelma, la significació de canvi de tendència queda invalidada.

## Bibliografia

* «Bearish Evening Star». Candlesticker. [Consulta: 8 maig 2011].
* «Estel vespertí baixista». Gran Enciclopèdia Catalana. Barcelona: Grup Enciclopèdia Catalana.
# Rosser

Rosser és una vila dels Estats Units a l'estat de Texas. Segons el cens del 2000 tenia 379 habitants.

## Demografia

Segons el cens del 2000, Rosser tenia 379 habitants, 132 habitatges, i 97 famílies. La densitat de població era de 72,8 habitants/km².
Dels 132 habitatges en un 32,6% hi vivien nens de menys de 18 anys, en un 57,6% hi vivien parelles casades, en un 11,4% dones solteres, i en un 26,5% no eren unitats familiars. En el 23,5% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,4.
Per edats la població es repartia de la següent manera: un 29% tenia menys de 18 anys, un 10,3% entre 18 i 24, un 29% entre 25 i 44, un 20,1% de 45 a 60 i un 11,6% 65 anys o més.
L'edat mediana era de 34 anys. Per cada 100 dones de 18 o més anys hi havia 88,1 homes.
La renda mediana per habitatge era de 38.558 $ i la renda mediana per família de 39.886 $. Els homes tenien una renda mediana de 38.750 $ mentre que les dones 23.750 $. La renda per capita de la població era de 13.960 $. Aproximadament el 18,2% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rosser». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Rosser». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Rossford

Rossford és una població dels Estats Units a l'estat d'Ohio. Segons el cens del 2000 tenia 6.406 habitants.

## Demografia

Segons el cens del 2000, Rossford tenia 6.406 habitants, 2.610 habitatges, i 1.743 famílies. La densitat de població era de 575,2 habitants per km².
Dels 2.610 habitatges en un 32,2% hi vivien nens de menys de 18 anys, en un 52,4% hi vivien parelles casades, en un 10,9% dones solteres, i en un 33,2% no eren unitats familiars. En el 28,4% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,4% tenia menys de 18 anys, un 8,7% entre 18 i 24, un 29,2% entre 25 i 44, un 22,9% de 45 a 60 i un 13,8% 65 anys o més.
L'edat mediana era de 37 anys. Per cada 100 dones de 18 o més anys hi havia 87,7 homes.
La renda mediana per habitatge era de 43.776 $ i la renda mediana per família de 57.442 $. Els homes tenien una renda mediana de 40.516 $ mentre que les dones 27.560 $. La renda per capita de la població era de 25.119 $. Aproximadament el 2,7% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rossford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Rossford». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Roz-Landrieux

Roz-Landrieux (en bretó Roz-Lanrieg) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.159 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 878 | 962 | 937 | 865 | 939 | 1.120 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Léon Mordrelle | |